OZNÁMENIE KOMISIE RADE o predbežnom vykonávaní vnútornej dohody medzi zástupcami vlád členských štátov Európskej únie, ktoré zasadajú v Rade, o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní EÚ /* COM/2013/0306 final */





OZNÁMENIE KOMISIE RADE o predbežnom vykonávaní vnútornej dohody medzi zástupcami vlád členských štátov Európskej únie, ktoré zasadajú v Rade, o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní EÚ Vnútornú dohodu, ktorou sa zriaďuje jedenásty Európsky rozvojový fond (11. ERF), by členské štáty, ktoré zasadajú v Rade, mali prijať v júni 2013. Táto vnútorná dohoda nadobudne platnosť až po ratifikácii všetkými členskými štátmi, ktorá môže trvať až 18 a viac mesiacov. Na včasné vykonanie 11. ERF hneď, ako sa sprístupnia prostriedky, je potrebné zaviesť zodpovedajúce rozhodovacie postupy a spôsoby jeho plánovania a vykonávania. Na tieto účely Komisia navrhuje, aby sa stanovilo predbežné vykonávanie príslušných ustanovení vnútornej dohody, ktorou sa zriaďuje 11. ERF. Týkajú sa najmä pristúpenia Chorvátska k EÚ, zriadenia výboru pre 11. ERF a výboru pre investičný nástroj, prijatia vykonávacieho nariadenia a nariadenia o rozpočtových pravidlách, ako aj finančného a prevádzkového riadenia. . Takto sa pristupovalo k prechodu z 9. na 10. ERF[1]. Komisia preto navrhuje, aby zástupcovia vlád členských štátov prijali priložené rozhodnutie. PRÍLOHA Návrh rozhodnutia zástupcov vlád členských štátov, ktoré zasadajú v Rade, o predbežnom vykonávaní vnútornej dohody o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní EÚ ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE, KTORÉ ZASADAJÚ V RADE, so zreteľom na Zmluvu o Európskej únii a Zmluvu o fungovaní EÚ, so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, ktorá bola podpísaná v Cotonou 23. júna 2000[2], so zreteľom na pridruženie zámorských krajín a území k Európskej únii, so zreteľom na návrh predložený Komisiou, keďže: (1) Členské štáty, ktoré zasadajú v Rade, dosiahli konsenzus ohľadne vnútornej dohody o financovaní pomoci Európskej únie určenej štátom AKT a ZKÚ na základe viacročného finančného rámca na roky 2014 až 2020. Táto dohoda nenadobudne platnosť, kým ju neratifikuje každý členský štát v súlade s vlastnými ústavnými požiadavkami. (2) Až do nadobudnutia platnosti vnútornej dohody by sa mali predbežne vykonávať niektoré ustanovenia, PRIJALI TOTO ROZHODNUTIE: Článok 1 Odo dňa prijatia tohto rozhodnutia sa predbežne vykonávajú tieto ustanovenia vnútornej dohody, ktoré sa týkajú jedenásteho Európskeho rozvojového fondu: 1. Článok 1 odseky 3 až 4; 2. Článok 1 ods. 7 v spojení s článkami 8 a 9, pokiaľ ide o to, že Rada má v súlade s vnútornou dohodou prijať konečný plán príspevkov, ktoré má uhradiť Chorvátsko, rozhodnúť o jeho konečnej váhe hlasov a prijať nové pravidlá týkajúce sa kvalifikovanej väčšiny a blokujúcej menšiny po jeho pristúpení k EÚ. 3. Články 8 a 9 na účely zriadenia výboru ERF a výboru pre investičný nástroj; 4. Články 10 a 13 v spojení s článkami 8 a 9, pokiaľ je to nevyhnutné pre pokračovanie finančného a prevádzkového riadenia ERF. Článok 2 Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Zostáva v účinnosti až do nadobudnutia platnosti vnútornej dohody. V Bruseli Za vlády členských štátov predseda [1] Ú. v. EÚ L 247, 9.9.2006, s. 30. [2] Ú. v. EÚ L 317, 15.12.2000, s. 3. Dohoda zmenená dohodou podpísanou v Luxemburgu 25. júna 2005. (Ú. v. EÚ L 287, 28.10.2005, s. 4.) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).